સુરત શહેરના કતારગામ વિસ્તારની યુવતી નાઝનીન શેખ મિસ ઈન્ડિયા 2016 સ્પર્ધામાં પસંદગી પામી છે. નાઝનીને પિતાના મૃત્યુ બાદ પરિવારને આર્થિક મદદ કરવા મોડલિંગમાં કેરિયરની શરૂઆત કરી હતી. મિસ ઇન્ડિયા સ્પર્ધા માટે ભારતના 18 શહેરોમાંથી 20 હજાર યુવતીઓમાંથી 21 યુવતીઓની પસંદગી કરવામાં આવી હતી જેમાં નાઝનીનનો સમાવેશ થાય છે. સુરતની યુવતી મિસ ઇન્ડિયા સ્પર્ધા માટે પસંદગી પામી હોય તેવી ઘટના પ્રથમવાર બની છે સુરતના ફાળે નાઝનીનની પસંદગીથી વધુ એક યશકલગી ઉમેરાઈ છે.